Valstybinė energetikos reguliavimo taryba

NUTARIMAS

DĖL AB „KAUNO ENERGIJA“ KARŠTO VANDENS KAINŲ DEDAMŲJŲ DERINIMO

2025 m. vasario 21 d. Nr. O3E-249

Vilnius

Vadovaudamasi Lietuvos Respublikos šilumos ūkio įstatymo 32 straipsnio 18 dalimi, Karšto vandens kainų nustatymo metodika, patvirtinta Valstybinės energetikos reguliavimo tarybos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi AB „Kauno energija“ 2024 m. spalio 29 d. raštu Nr. E20-2331 „Dėl karšto vandens kainos dedamųjų projekto pateikimo“ pateiktą karšto vandens kainų dedamųjų nustatymo projektą, 2024 m. gruodžio 18 d. el. laišku (reg. Nr. R1-17553) ir 2025 m. sausio 13 d. el. laišku (reg. Nr. R1-400) pateiktą papildomą informaciją, AB „Kauno energija“ valdybos 2024 m. spalio 24 d. sprendimą Nr. 2024-17-3 „Dėl AB „Kauno energija“ karšto vandens kainos dedamųjų nustatymo“ bei atsižvelgdama į Tarybos Šilumos ir vandens departamento Šilumos kainų skyriaus 2025 m. vasario 10 d. pažymą Nr. O5E-161 „Dėl AB „Kauno energija“ karšto vandens kainų dedamųjų derinimo“, Taryba nutaria:

1. Derinti AB „Kauno energija“ valdybos 2024 m. spalio 24 d. sprendimu Nr. 2024-17-3 „Dėl AB „Kauno energija“ karšto vandens kainos dedamųjų nustatymo“ nustatytas karšto vandens kainų dedamąsias.

2. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas Renatas Pocius